tomron87/hebrew-wikipedia-sentences-corpus huggingface dataset:
ב-8 בדצמבר 2020 ערך את הופעת הבכורה שלו בליגת האלופות כשעלה בתור מחליף במשחק נגד זניט סנקט פטרבורג ובכך שבר שיא נוסף והפך לשחקן הצעיר ביותר ששיחק בליגת האלופות.
מוקוקו שיחק בנבחרת גרמניה עד גיל 16 בצמד משחקי ידידות נגד נבחרת אוסטריה עד גיל 16, כאשר במשחק השני נבחרתו ניצחה 1–2 מצמד שערים שלו.
בורוסיה דורטמונד והתאחדות הכדורגל הגרמנית החליטו שלא להזמין אותו יותר למשחקי הנבחרת כדי לא לעורר חשד או סערה תקשורתית סביבו כי היה אז רק בן 12. מוקוקו נכלל גם בסגל נבחרת גרמניה עד גיל 21.
נולד וגדל ביאונדה, קמרון, עד גיל עשר בחיק סביו.
אביו שהתגורר בגרמניה עוד טרם לידתו, הביא את בנו לגרמניה בקיץ 2014. למוקוקו יש ארבעה אחים.
למוקוקו חוזה פרסומי עם נייקי בשווי עשרה מיליון דולר.
יוסוף יאזיג'י (בטורקית: Yusuf Yazıcı; נולד ב-29 בינואר 1997) הוא כדורגלן טורקי, שמשחק בעמדת הקשר ההתקפי בקבוצת הכדורגל אולימפיאקוס ובנבחרת טורקיה.
כבוגר האקדמיה לכדורגל של טרבזונספור, הוא ערך את הופעת הבכורה שלו בקבוצה בדצמבר 2015, בגיל 18 ורשם יותר מ-80 הופעות ליגה בקבוצה.
בשנת 2019 עבר יוסוף לקבוצת הכדורגל ליל תמורת 17.5 מיליון אירו.
את הופעת הבכורה שלו בנבחרת טורקיה הוא ערך ביוני 2017.
יאזיג'י נולד בעיירה הטורקית טרבזון.
למד בבית הספר התיכון טרבזון ארדוגדו באנטליה.
לאחר מכן התקדם באקדמיה של טרבזונספור המקומית וחתם על חוזהו המקצועי הראשון במועדון ב־21 בדצמבר 2015. הוא ערך את הופעת הבכורה שלו למחרת, בניצחון 2–1 בגביע הטורקי על גזיאנטפספור.
יאזיג'י ערך את הופעת הבכורה שלו בליגה ב-2 בפברואר 2016, כשנכנס כמחליף במחצית השנייה במקום מוסא ניזאם בהפסד 2–1 לאכיסר בלדיספור.
הוא כבש את השערים הראשונים שלו במועדון ב־8 במאי, כשהבקיע פעמיים ובישל לשניים נוספים בניצחון 6–0 על ריזפור.
כך הוא הפך לשחקן הצעיר ביותר שהבקיע במהלך עונת 2015–2016 בגיל 19. בסופו של דבר הוא הופיע בתשעה משחקים בכל התחרויות וכבש פעמיים כשטרבזונספור סיימה במקום השתים עשרה.
באמצע העונה שלאחר מכן, ב־22 בדצמבר, הוא כבש את שערי הגביע הראשונים שלו במועדון, וכבש צמד בניצחון 5–0 על Kızılcabölükspor.
לאחר השבתתו של הקשר מהמט אקיצ'י, יאזיג'י עלה להרכב הפותח בשנה שלאחר מכן ובמרץ זכה בחוזה חדש לחמש שנים.
הוא סיים את החודש כשהבקיע בניצחון 2–0 על גלאטסראיי, משחק בו נכחו צופים של מנצ'סטר יונייטד מליגת העל האנגלית ופ.ס.וו איינדהובן של ארדיוויזי כדי לצפות בהופעתו.
יאזיג'י סיים את העונה עם החזרת שישה שערים ב־22 הופעות בכל המסגרות.
ב־22 באוקטובר 2017, הוא קיבל את הכרטיס האדום הראשון שלו כשהורחק בזמן המחצית בהפסד 1–0 ליני מלאטיאספור.
מאוחר יותר באותו החודש, הוא כבש את השער הראשון שלו שהיה לשער הניצחון בניצחון 1–2 על גלאטסראיי.
בינואר בשנה שלאחר מכן הוכתר על ידי אופ"א לאחד מ־50 השחקנים הצעירים הטובים לשנת 2018 וסיים את העונה כשלזכותו 10 שערים ו-5 בישולים ב-33 הופעות ליגה.
בעונה שלאחר מכן הוא רשם ארבעה שערים ושלושה בישולים ב-34 הופעות בכל המסגרות.
ב־6 ביוני 2019 נקשר יאזיג'י כמי שצפוי לעבור לליל.
ב־14 ביולי 2019, לפי הדיווחים, יאזיג'י הגיש את בקשתו להנהלת טרבזונספור להמשיך במשא ומתן עם ליל.
ב־4 באוגוסט 2019 הודיע יאזיג'י בחשבון האינסטגרם שלו כי החליט לעזוב את טרבזונספור, כדי "לייצג את טרבזונספור בחו"ל בהצלחה".
ב־4 באוגוסט 2019, על פי הדיווחים, טרבזונספור הסכימה להצעת ליל להעברת יאזיג'י, בהיקף של 17.5 מיליון אירו וזכות דמי העברה של 50% של המגן הפורטוגלי אדגר איה.
יאזיג'י עזב את המועדון ב־5 באוגוסט 2019.
ב־6 באוגוסט 2019 הצטרף יאזיג'י לליל בעסקה לחמש שנים.
ב־6 באוגוסט 2019 הודיעה טרבזונספור על פרטי ההעברה, ואשר סכום של 16.5 מיליון יורו, כולל מיליון יורו בונוסים, מה שהופך אותו להכנסות ההעברה הגבוהות ביותר בתולדות טרבזונספור.
השלושער של יאזיג'י היה הראשון שמילאן ספגה בבית בכל תחרות מאז ריבאלדו של ברצלונה בשנת 2000.
ב-19 בינואר 2022, צסק"א מוסקבה הודיעה על השאלתו של יאזיג'י מליל עד סוף העונה, עם אופציה לרכישת השחקן בקיץ.
ב-26 בפברואר 2022, הוא כבש את שער הבכורה מבעיטה חופשית ישירה במשחקו הראשון בליגת העל הרוסית בכדורגל במדי צסק"א, במשחק הדרבי המוסקבאי נגד ספרטק מוסקבה, המשחק הסתיים בניצחון 0–2 לצסק"א.
הוא רשם אחרי זה שני בישולים במשחק הבא של צסק"א, בניצחון בגביע הרוסי 2–1 על סוצ'י.
במשחק הליגה הבא של צסק"א הוא כבש את השער היחיד במשחק עמוק בתוספת הזמן כדי להבטיח ניצחון על ניז'ני נובגורוד.
הוא כבש שוב במשחקו השלישי ב-12 במרץ 2022 מול לוקומוטיב מוסקבה כדי להאריך את רצף הניצחונות של צסק"א ל-6 משחקים.
ב-20 במרץ הבריק שוב הפעם עם שלושער בניצחון 6:1 על רובין קאזאן.
הוא שהה בקבוצה חצי שנה עד שחזר לטורקיה.
ב-28 בספטמבר 2024 חתם באולימפיאקוס.
יאזיג'י ערך את הופעת הבכורה שלו בנבחרת טורקיה לנערים עד גיל 19 ב־25 בפברואר 2016 והבקיע את השער הפותח בהפסד 1–2 נגד צ'כיה.
לאחר מכן הוא שיחק גם בנבחרת טורקיה לנערים עד גיל 21.
את הופעת הבכורה שלו בנבחרת טורקיה ערך יאזיג'י ב־11 ביוני 2017 בניצחון 4–1 נגד קוסובו במוקדמות מונדיאל 2018 ובישל את הגול הרביעי של טורקיה במשחק.
+הופעות ושערים בנבחרת הלאומיתנבחרת לאומיתשנההופעותגוליםטורקיה201740201860201991202050סה"כ241
יוסוף דמיר הוא כדורגלן אוסטרי המשחק בעמדת הקשר ההתקפי בקבוצת גלאטסראיי.
דמיר נולד בווינה שבאוסטריה, להורים מטורקיה.
גדל במחלקות הנוער של פירסט וינה וראפיד וינה.
בשנת 2019 החל לשחק בראפיד וינה II, קבוצת המילואים של ראפיד וינה.
ב-14 בדצמבר 2019 ערך דמיר את הופעת הבכורה שלו בקבוצה הראשונה של המועדון, כשנכנס כמחליף בניצחון 0–3 על אדמירה ואקר מדלינג במסגרת המחזור ה-18 בבונדסליגה האוסטרית לעונת .
בעונתו הראשונה בקבוצה הראשונה של המועדון ערך דמיר שש הופעות ליגה.
ב-15 בספטמבר 2019 הבקיע דמיר את שער הבכורה שלו במועדון, בהפסד 1–2 לגנט במסגרת מוקדמות עונת 2019/2020 בליגת האלופות.
ב-19 בספטמבר הוא הבקיע את שער הבכורה שלו בליגה, בתיקו 1-1 נגד שטורם גראץ במסגרת המחזור השני.
בעונתו השנייה בקבוצה הבוגרת של המועדון ערך דמיר 25 הופעות ליגה, בהן הבקיע ששה שערים.
ב-9 ביולי 2021 הושאל דמיר לברצלונה אתלטיק מהליגה הספרדית השלישית, קבוצת המילואים של ברצלונה.
עקב מחסור בשחקני התקפה זמינים, הועלה דמיר בתחילת עונת 2021/2022 לקבוצה הראשונה של המועדון.
ב-21 באוגוסט 2021 ערך דמיר את הופעת הבכורה שלו בקבוצה, כשעלה כמחליף בתיקו 1-1 נגד אתלטיק בילבאו במסגרת המחזור השני בליגה.
ב-13 בינואר 2022, חזר דמיר לראפיד וינה לאחר שברצלונה הודיעה שקיצרה את תקופת ההשאלה.
ב-8 בספטמבר 2022 חתם דמיר לארבע שנים בגלאטסראיי.
ב-11 בספטמבר ערך את הופעתו הבכורה בניצחון 3-2 על קסימפאשה.
ב-28 במרץ 2021 ערך דמיר את הופעת הבכורה שלו בנבחרת אוסטריה, כשנכנס כמחליף בניצחון 1–3 על נבחרת איי פארו במסגרת מוקדמות מונדיאל 2022.
יוסוף לוואל הוא כדורגלן ניגרי המשחק בעמדת הקיצוני השמאלי בזירה.
לוואל נולד בלאגוס שבניגריה, והחל לשחק כדורגל במחלקות הנוער של מועדון מקומי.
בקיץ 2017 חתם על חוזה לשלוש עונות עם אופציה לעונה נוספת בלוקרן מליגת העל הבלגית.
הוא ערך את הופעת הבכורה שלו בליגה במדי הקבוצה הבכירה ב-14 באפריל 2018, בניצחון 3–0 על אופן.
ב-16 ביולי 2020 חתם על חוזה לשתי עונות עם אופציה לעונה נוספת בנפטצ'י באקו מליגת העל האזרית.
יוסוף עבד א-רזאק יוסוף הוא כדורגלן קטרי המשחק בעמדת קשר הכנף בקבוצת א-סד מליגת העל הקטרית ובנבחרת קטר.
עבד אל-רזאק החל את הקריירה המקצוענית שלו בא-סד מליגת העל הקטרית.
בין השנים 2019–2020 הושאל למשך עונה וחצי לאל-ערבי מליגת העל הקטרית, וערך 23 הופעות ליגה במועדון.
ב-5 בספטמבר 2019 ערך עבד א-רזאק את הופעת הבכורה שלו בנבחרת קטר, בניצחון 6-0 על נבחרת אפגניסטן במסגרת מוקדמות מונדיאל 2022. ב-10 באוקטובר הבקיע את שער הבכורה שלו בנבחרת, בניצחון 2-0 על נבחרת בנגלדש, גם כן במסגרת מוקדמות מונדיאל 2022.
יוסוף אמודה אסוגבה הוא כדורגלן בניני המשחק בעמדת המגן הימני בקבוצת בורדו מהליגה הצרפתית השלישית ובנבחרת בנין.
אסוגבה גדל בפאראקו שבבנין, וגדל במחלקות הנוער של APEC ושל קראקה המקומיות.
ב-21 בנובמבר 2019 חתם באמיין מהליגה הצרפתית השנייה.
ב-13 בספטמבר 2021 הושאל לבולון מהליגה הצרפתית השלישית.
ב-6 בספטמבר 2019 ערך אסוגבה את הופעת הבכורה שלו בנבחרת בנין, בניצחון 2-1 על נבחרת חוף השנהב במשחק ידידות.
יוסט קפיטו הוא מהנדס גרמני.
במהלך השנים מילא מספר תפקידים ניהוליים בקבוצות שונות ביניהן קבוצת המרוצים של פולקסווגן באליפות העולם בראלי, עימה זכה בשלוש אליפויות רצופות ומנכ"ל קבוצת המרוצים ויליאמס המתחרה באליפות הפורמולה 1.
קפיטו החל את הקריירה בספורט המוטורי בשנת 1985 אז הצטרף למחלקת פיתוח המנועים בעלי הביצועים הגבוהים בחברת ב.מ.וו.
באותה שנה היה גם חלק מהצוות שזכה בקטגוריית המשאיות במרוץ ראלי פריז דקאר.
בשנת 1989 הוא קיבל את תפקידו הראשון בקבוצת פולקסווגן כשהצטרף לחטיבת המרוצים של פורשה.
בשנת 1996 עבר קפיטו לסאובר כחבר בוועד המנהל של הקבוצה.
לאחר מכן עבר לפורד, בה עבד עשור והיה אחראי על קידום הפיתוח של מכונית הפורד פוקוס Focus Mk1 RS, שזכתה באליפות בשנים 2006 ו-2007. הוא שב לקבוצת הראלי של פולקסווגן במאי 2012 והיה שותף לשלוש זכיות רצופות באליפות הנהגים והיצרנים.
בינואר 2016 הוכרז כי יצטרף לקבוצת מקלארן, אך הובהר כי הדבר יעשה רק לאחר שימצא לו מחליף בקבוצת פולקסווגן.
בספטמבר אותה שנה התחיל את תפקידו באופן רשמי.
המרוץ הראשון אותו ניהל היה גרנד פרי איטליה.
בדצמבר, כ-4 חודשים לאחר מכן, סיים את עבודתו בקבוצה.
בדצמבר 2020 הוכרז על מינוי לתפקיד מנכ"ל ומנהל המרוצים של קבוצת ויליאמס, תפקיד אליו נכנס באופן רשמי חצי שנה לאחר מכן.
בדצמבר 2022, שנה וחצי אחרי שנכנס לתפקיד, הוחלף על ידי ג'יימס ואולס.
יוסוף בראסי (בטורקית: Yusuf Barası; נולד ב-31 במרץ 2003) הוא כדורגלן טורקי-הולנדי המשחק בעמדת החלוץ בקסימפאשה.
בראסי נולד באלקמאר להורים ממוצא טורקי.
התחיל את הקריירה שלו בקבוצת הילדים של קולפינג בויס ובגיל 11 הצטרף לאלקמאר.
ב-2 בדצמבר 2021 ערך את הופעת הבכורה שלו בקבוצה הבוגרת בניצחון 1-2 נגד פורטונה סיטארד.
ב-26 באוגוסט 2023 חתם באדנה דמירספור.
בראסי שיחק בנבחרות הנוער של הולנד, אולם כאשר סיים את גיל הנוער החליט לייצג את טורקיה.
יוסוף פופאנה הוא כדורגלן צרפתי המשחק בעמדת הקשר בקבוצת מילאן מליגת העל האיטלקית ובנבחרת צרפת.
פופאנה גדל במחלקות הנוער של אספרנסה פריז, רד סטאר, דראנסי ושטרסבורג.
בשנת 2017 החל לשחק בקבוצת המילואים של שטרסבורג.
ב-24 באוגוסט 2018 הוא ערך את הופעת הבכורה שלו בקבוצה הראשונה של המועדון, בהפסד 0–2 לאולימפיק ליון במסגרת המחזור השלישי בליגת העל הצרפתית לעונת 2018/2019. בסך הכל ערך 30 הופעות ליגה במדי המועדון, בהן הבקיע שלושה שערים.
בנוסף, זכה עם המועדון בגביע הליגה הצרפתית.
ב-29 בינואר 2020 חתם פופאנה במונקו מליגת העל הצרפתית.
ב-1 בפברואר ערך את הופעת הבכורה שלו במועדון, בהפסד 1–3 לנים במסגרת המחזור ה-22 בליגה לעונת 2019/2020.
ב-17 באוגוסט 2024 חתם פופאנה במילאן לארבע שנים.
ב-22 בספטמבר 2022 ערך פופאנה את הופעת הבכורה שלו בנבחרת צרפת, בניצחון 2-0 על נבחרת אוסטריה במסגרת ליגת האומות 2022/2023.
יוסוף סבאלי הוא כדורגלן סנגלי יליד צרפת המשחק בעמדת המגן הימני בקבוצת אל-דוחייל מליגת העל הקטרית ובנבחרת סנגל.
סבאלי גדל במחלקת הנוער של פריז סן-ז'רמן.
בשנת 2011 החל לשחק בקבוצת המילואים של המועדון.
ב-29 ביולי 2013 הושאל סבאלי למשך שתי עונות לאוויאן מליגת העל הצרפתית.
ב-10 באוגוסט ערך את הופעת הבכורה שלו במועדון, בתיקו 1-1 נגד סושו במסגרת המחזור הראשון בליגה לעונת 2013/2014. בסך הכל ערך 65 הופעות ליגה במדי המועדון.
ב-31 באוגוסט 2015 הושאל סבאלי לנאנט מליגת העל הצרפתית.
ב-13 בספטמבר ערך את הופעת הבכורה שלו במועדון, בהפסד 2-0 לסטאד רן במסגרת המחזור החמישי בליגה לעונת 2015/2016. ב-17 באוקטובר הבקיע את שער הבכורה שלו במועדון, בניצחון 3-0 על טרואה במסגרת המחזור העשירי בליגה.
הוא ערך 28 הופעות ליגה במדי המועדון, בהן הבקיע שני שערים.
ב-4 באוגוסט 2016 הושאל סבאלי למשך עונה אחת לז'ירונדן דה בורדו מליגת העל הצרפתית.
ב-1 ביולי 2017 חתם על חוזה קבוע במועדון.
בסך הכל ערך 133 הופעות ליגה במדי המועדון, בהן הבקיע שער אחד.
ב-7 ביוני 2021 חתם סבאלי בריאל בטיס מלה ליגה.
ב-21 בינואר 2022 ערך את הופעת הבכורה שלו במועדון, בניצחון 4-1 על אספניול במסגרת המחזור ה-22 בליגה לעונת 2021/2022. הוא ערך עשר הופעות ליגה בעונתו הראשונה במועדון, וכן זכה עם המועדון בגביע המלך הספרדי.
ב-12 ביוני 2025 חתם סבאלי באל-דוחייל הקטרית.
ב-10 בנובמבר 2017 ערך סבאלי את הופעת הבכורה שלו בנבחרת סנגל, בניצחון 2-0 על נבחרת דרום אפריקה במסגרת מוקדמות מונדיאל 2018.
הוא היה חלק מסגל הנבחרת בטורניר מונדיאל 2018, בו ערך שלוש הופעות, ובטורניר גביע אפריקה לאומות 2019, בו ערך שש הופעות.
יוסוף ניאנגה נדאישימייה הוא כדורגלן בורונדי המשחק בעמדת הבלם בקבוצת ניס מליגת העל הצרפתית ובנבחרת בורונדי.
נדאישמייה החל את הקריירה המקצוענית שלו בקבוצת איגלה נויר מליגת העל הבורונדית.
ב-30 בינואר 2020 חתם נדאישמייה בייני מלטיהספור מליגת העל הטורקית.
הוא ערך 27 הופעות ליגה במדי המועדון, בהן הבקיע שלושה שערים.
ב-1 בפברואר 2021 חתם נדאישימייה באיסטנבול בשאקשהיר מליגת העל הטורקית.
הוא ערך 58 הופעות ליגה במדי המועדון, בהן הבקיע חמישה שערים.
ב-25 בינואר 2023 חתם נדאישימייה על חוזה לארבע שנים וחצי בניס מליגת העל הצרפתית.
ב-11 במרץ 2017 ערך נדאישימייה את הופעת הבכורה שלו בנבחרת בורונדי, בניצחון 7-0 על נבחרת ג'יבוטי במשחק ידידות.
ב-15 בנובמבר 2020 הבקיע את שער הבכורה שלו בנבחרת, בניצחון 3-1 על נבחרת מאוריטניה במסגרת מוקדמות גביע אפריקה לאומות 2021.
יוֹסט קְלַיין (בהולנדית: Joost Klein; נולד ב-10 בנובמבר 1997), המוכר גם בשמו הפרטי בלבד יוסט (Joost) כשם במה, הוא ראפר, פזמונאי ובעברו יוטיובר הולנדי.
על אף היותו בעיקר אמן היפ הופ, הוא משלב בשיריו ובהופעותיו אלמנטים של מוזיקה אלקטרונית, למשל דראם אנד בייס, הארדסטייל וחאבר .
הוא אמור היה לייצג את הולנד באירוויזיון 2024 עם השיר "Europapa", שירו הראשון שהגיע לראש מצעד הסינגלים ההולנדי.
קליין נפסל מהתחרות ביום הגמר לאחר שהוגשה תלונה על כך שאיים על אחת מעובדות ההפקה לאחר חצי הגמר השני.
קליין גדל בכפר בריטסום שבמחוז פריסלנד בהולנד.
בשנת 2008, הוא פתח ערוץ יוטיוב בשם EenhoornJoost (אֵן-הוֹרְן יוֹסְט; מילולית "החד-קרן יוסט").
כאשר היה בן 12 אביו מת מסרטן, שנה לאחר מכן ב-2011 אימו מתה מדום לב.
בתקופת התיכון למד בגימנסיה העירונית בלייוורדן, אך נשר לפני סיום הלימודים.
בין השנים 2008–2016, בתקופתו של קליין כיוטיובר, הוא העלה לערוץ היוטיוב שלו EenhoornJoost תכנים שונים, החל מקטעי מערכונים ועד לסרטים תיעודיים קצרים.
כיום מועלים לערוץ רק וידאו קליפים וקטעי מוזיקה, כאשר מרבית סרטוניו הישנים הוסרו ממנו.
לערוץ למעלה מ-230 אלף מנויים, ונצברו בו בסך הכול יותר מ-23 מיליון צפיות לסרטונים השונים.
בשנת 2016 הוציא קליין לאור את הסינגל "Bitches", שהיה לסינגל הראשון שלו שצבר מיליון צפיות ביוטיוב.
לאחר שבין השנים 2017–2018 קליין היה חתום לזמן קצר בחברת התקליטים ההולנדית טופ-נוץ' , הוא לבסוף החליט להקים חברת תקליטים עצמאית, אלבינו רקורדס.
ב-20 באוקטובר 2017, קליין הוציא לאור את המיקסטייפ Scandinavian Boy.
ב-21 במרץ 2018 הוא הוציא לאור את הסינגל "Meeuw" ("שחף"), וחודש לאחר מכן את הסינגל "Ome Robert" ("דוד רוברט").
ב-8 באוגוסט 2018 הוציא קליין לאור יחד עם הראפר ההולנדי דוני את אלבום האולפן M van Marketing , והוא כולל 11 שירים.
לשם קידום האלבום, השניים ערכו מופע יחיד בשם "Viraal in Carré" ("ויראלי בקארה") שנערך בתיאטרון המלכותי קארה שבאמסטרדם.
קליין כתב ספר שירים קטן בשם "Albino" (אלבינו), שיצא לאור ב-14 בנובמבר 2018. קליין סיפר כי הוא כתב את הספר בעקבות אביו, שגם כתב ספר ועודד אותו לעשות זאת.
על כך אמר קליין: "הוא אמר לי לכתוב גם ספר, בדיוק כמוהו.
אז כשהוצאה לאור שאלה אותי אם אני רוצה לעשות את זה, חשבתי: 'וואו, לא יכול להיות יותר טוב מזה'.
כבר היה לי את זה בראש.
זה ממש מגניב שיש לי משהו מוחשי בידיים.
ביוטיוב, ועם המוזיקה שלי, הכול וירטואלי וזה שונה מאוד".
ב-18 בינואר 2019, קליין הוציא לאור את האלבום Albino.
לשם קידומו, הוא יצא לסיבוב ההופעות "Het gaat niet zo goed" ("זה לא הולך ממש טוב") שנערך בין 25 בינואר ל-3 במרץ ובמהלכו הופיע בערים שונות.
בקיץ שלאחר מכן, קליין הופיע בפסטיבלים גדולים של האיחוד האירופי בנלוקס.
ב-15 בנובמבר 2019, קליין הוציא לאור את האלבום 1983 , שמשמעות שמו היא שנת הלידה של אחיו הגדול.
במסגרת העבודה על האלבום קליין שיתף פעולה עם המפיקים המוזיקליים מיק ספק (Mick Spek), קאובוי (Kauwboy) וטנטו ביטס (Tantu Beats).
ב-24 באפריל 2020, קליין הוציא לאור את האלבום Joost Klein 7, הכולל שבעה שירים ובהם שיתוף פעולה עם הראפר הקנדי .
ב-7 באוגוסט באותה שנה, הוא הוציא את הסינגל "Ik wil je" ("אני רוצה אותך"), רמיקס לשיר בעל אותו השם של הלהקה הבלגית דה קרונרס .
ב-13 בספטמבר 2022 קליין הוציא לאור את האלבום Fryslân, השם המערב-פריסיאני של מחוז פריסלנד בו נולד קליין.
על הפקת האלבום כולו היה אחראי טנטו ביטס, והוא כולל את הסינגלים "Florida 2009", "Wachtmuziek" ו-"Papa en Mama".
בשנת 2023, קליין הוציא לאור את הסינגל "Friesenjung", שיתוף פעולה שלו עם הראפר הגרמני שי אגו ועיבוד לשיר מאת הקומיקאי אוטו ואלקס .
השיר היה ללהיט הראשון שלו בגרמניה, וכבש את מצעד הטופ 100 במדינה.
באותה שנה, קליין הביע עניין בייצוג הולנד באירוויזיון 2024, שיתקיים במאלמה שבשוודיה.
במטרה להשיג מטרה זו, תוכנית הרדיו "פוֹראאן" (VoorAan) המשודרת בתחנה ההולנדית NPO 3FM הפיצה עצומה.
ב-11 בדצמבר 2023 הכריז תאגיד השידור ההולנדי AVROTROS כי קליין נבחר לייצג את המדינה בתחרות.
שעות לפני הגמר נפסל קליין מהשתתפות באירוויזיון לאחר שצלמת אשר עבדה בהפקת התחרות הגישה כנגדו תלונה במשטרה על איומים.
לדברי AVROTROS, קליין ביצע תנועה מאיימת כלפי צלמת מההפקה, לאחר שזו המשיכה לצלמו בניגוד לסיכומים ולאחר מספר בקשות לחדול מכך.
זו הפעם הראשונה בתולדות האירוויזיון שאמן נפסל בזמן התחרות.
באוגוסט 2024 בוטל כתב האישום שגרם לפסילתו בחוסר ראיות.
בשנת 2024 הוציא ביחד עם קרייה, הנציג של פינלנד לאירוויזיון 2023 שזכה בו במקום השני, שיר בשם "TRAFIK!".
ב-3 באוקטובר הוציא את "Filthy Dog".
שםפרטיםמיקומי שיאהולנדבלגיה(פלנדריה)Dakloos יצא לאור: 1 ביוני 2016
פורמטים: הורדה דיגיטלית, הזרמת מוזיקה——Scandinavian Boy יצא לאור: 20 באוקטובר 2017
פורמטים: הורדה דיגיטלית, סטרימינג12121M van Marketing יצא לאור: 3 באוגוסט 2018
פורמטים: הורדה דיגיטלית, סטרימינג1079Albino יצא לאור: 18 בינואר 2019
פורמטים: הורדה דיגיטלית, סטרימינג5431983 יצא לאור: 15 בנובמבר 2019
פורמטים: הורדה דיגיטלית, סטרימינג1825Joost Klein 7 יצא לאור: 24 באפריל 2020
פורמטים: הורדה דיגיטלית, סטרימינג—14Albino Sports, Vol.
פורמטים: הורדה דיגיטלית, סטרימינג—70Fryslân יצא לאור: 30 בספטמבר 2022
פורמטים: הורדה דיגיטלית, סטרימינג25הסימן "—" מציין שהאלבום לא יצא לאור או לא זכה להיכנס למצעד במדינה זו.
שנהשםמיקומי שיאאלבוםהולנדבלגיה(פלנדריה)Tip2017"Scandinavian Boy"77—Scandinavian Boy2019"Albino"—30Albino"Bus gemist"——2022"Fryslân Bop"60—Fryslânהסימן "—" מציין שהשיר לא יצא לאור או לא זכה להיכנס למצעד במדינה זו.
יוסט ליבמן היה יהלומן, איש עסקים ובנקאי יהודי גרמני.
שימש כפרנס וכיהודי חצר במרקיזות ברנדנבורג ובממלכת פרוסיה.
נולד בהלברשטט בסביבות 1639 למירל אשכנזי ולבעלה אליעזר ליפמן – סוחר מגטינגן.
בשנת 1660 נסע יוסט להמבורג, שם התגוררה קרובת משפחתו גליקל מהמלין.
הוא החל לעסוק במסחר בעזרתו של חיים מהמלין בעלה הראשון של גליקל, והתעשר.
ב-1664 חתמו השניים על שותפות אך זו לא עלתה יפה והם נפרדו כעברו שנה והסתכסכו.
יוסט עבר לעסוק עצמאית במסחר תכשיטים ויהלומים.
בין השאר סיפק כתר משובץ יהלומים בשווי 300,000 ר"ט לבת זוגו של פרידריך הראשון בעת הכתרתו ב-1701. הוא היה היהודי הראשון בממלכה שזכה להכרה רשמית בספרי המסחר שלו.
נישא בפעם הראשונה למלכה גולדשמידט בתו של הרב שמואל מהילדסהיים אחיו של חיים מהמלין, וב-1676, לאחר מותה, נישא לאסתר ליבמן בתו של שמואל שולהוף ואלמנתו של יהודי החצר ישראל אהרן.
בעקבות נישואין אלו עבר להתגורר בברלין, ומאז הוא ואסתר היו פעילים בנושאים ציבוריים שונים בעיר.
הם היו הראשונים שקיבלו אישור חוקי להפעלת בית כנסת בברלין, ועל רקע זה התנגדה אסתר להקמתו של בית הכנסת הישן שנחנך לבסוף רק לאחר מותה ב-1714. בנוסף הקימו בני הזוג גם ישיבה ומינו את חתנם אהרן בן בנימין וולף לעמוד בראשה.
לאחר מכן, פעלו למנותו גם כרב העיר והרב הראשי של מרקיזות ברנדנבורג.
כתב עליו אליעזר ליזר לנדסהוט:
יוסט מת ב-1702 בברלין ואשתו השנייה המשיכה את עסקיו.
לדברי גליקל מהמלין, רכושו הסתכם ב-100,000 רייכס-טאלר.
אביו היה אחי אמו של יהודי החצר ליפמן כ"ץ חמיו של הרב דוד אופנהיים.
אחיו הוא הרב יצחק בנימין וולף, הידוע בשל ספרו "נחלת בנימין".
בנו ר' אברהם (1671–1730) היה רב הערים הלברשטט ואמסטרדם.
בתו הינדכן, נישאה לר' נפתלי הירץ פער אופנהיים מפרנקפורט.
נינם יהודה (יעקב הרץ) היה בעלה של
אשת הסלון אמליה בר, ואביהם של המלחין ג'אקומו מאיירבר והאסטרונום וילהלם בר.
יוסוף גזיבגוביץ' (בבוסנית ובגרמנית: Jusuf Gazibegović; נולד ב-11 במרץ 2000 בזלצבורג שבאוסטריה) הוא כדורגלן בוסני-אוסטרי המשחק בעמדת המגן הימני בקבוצת שטורם גראץ מהבונדסליגה האוסטרית ובנבחרת בוסניה והרצגובינה.
גזיבגוביץ' גדל במחלקות הנוער של אוסטריה זלצבורג ורד בול זלצבורג.
בשנת 2018 החל לשחק בליפרינג, קבוצת המילואים של רד בול זלצבורג.
ב-30 בספטמבר 2020 חתם על חוזה לשלוש שנים בשטורם גראץ מהבונדסליגה האוסטרית.
גזיבגוביץ' הפך מיד בורג חשוב בחזרתה של קלן לבונדסליגה בתום עונת 2024/25, ונשאר בקבוצה גם בחצי הראשון של עונת 2025/26. בינואר 2026 הושאל גזיבגוביץ' לשטורם גראץ, קבוצתו הקודמת, עד לתום עונת 2025/26.
ב-2 ביוני 2021 ערך גזיבגוביץ' את הופעת הבכורה שלו בנבחרת בוסניה והרצגובינה, בתיקו 0-0 נגד נבחרת מונטנגרו במשחק ידידות.
יוסוף אקצ'יצ'ק (בטורקית: Yusuf Akçiçek; נולד ב-25 בינואר 2006 בבקירקוי שבטורקיה) הוא כדורגלן טורקי המשחק בעמדת הקשר ההתקפי בקבוצת אל-הילאל ובנבחרת טורקיה.
אקצ'יצ'ק גדל במחלקות הנוער של גלאטסראיי ופנרבחצ'ה.
ב-7 ביולי 2023 חתם על חוזה מקצועני ראשון בפנרבחצ'ה.
ב-9 בנובמבר ערך את הופעת הבכורה שלו במועדון, בהפסד 0–2 ללודוגורץ ראזגרד במסגרת שלב הבתים של הקונפרנס ליג לעונת 2023/2024. ב-26 במאי 2024 ערך את הופעת הבכורה שלו בליגת העל הטורקית, בניצחון 6–0 על איסטנבולספור במסגרת המחזור ה-38 והאחרון לעונת .
ב-23 במרץ 2025 ערך אקצ'יצ'ק את הופעת הבכורה שלו בנבחרת טורקיה, בניצחון 3–0 על נבחרת הונגריה במסגרת ליגת האומות 2024/2025.
יוסטון סטיוארט צ'מברלין היה הוגה דעות וסופר גרמני ממוצא בריטי שדגל בתורת הגזע.
בגיל 14 חלה ומשפחתו לקחה אותו למעיינות מרפא ברחבי אירופה, בלווית מורה גרמני אשר לימד אותו את התרבות וההיסטוריה הגרמניות.
בשנת 1899 הוציא לאור בגרמנית את ספרו המפורסם "יסודות המאה ה-19" .
ספר זה סקר את תולדותיה של אירופה מן התקופה העתיקה ועד העת החדשה על יסוד עקרונות הגזענות.
על פי הספר יש לבחון את האירועים ההיסטוריים והתרבותיים המתרחשים באירופה לאור השפעתם של שני גורמים: הגורם ה"ארי" הגרמני, החיובי, והגורם היהודי השלילי.
צ'מברלין, הגרמנופיל, סבר שכל החיובי שבעולם מקורו בגזע הארי, הגרמני.
באשר ליהודים שאל את עצמו צ'מברלין את השאלה הבסיסית, היא שאלת הקיום הפרדוקסלי של העם היהודי.
כיצד ייתכן שכאשר עמים עלו וירדו, מדינות נבנו ונהרסו, ממשיכים עדיין היהודים להתקיים?
כשהיהודים נמצאים בגלות הם גוזלים כוח חיות מהעמים האחרים.
לכן אין ליהודים נחלה וחלק בחברה האנושית.
העם היהודי נענש להיות נע ונד כפי שהיה עונשו של קין כשרצח את אחיו הבל.
בנוסף ממשיך צ'מברלין לטעון בספרו כי העם היהודי משקף את התגלמות העקרות, חוסר הדמיון וכוח היצירה, אך כישרונו ותחבולותיו מופנים לערעור מעמדו של הגזע העליון.
צ'מברלין טען בספרו כי רעיונותיהם של היהודים החלו לחדור לאירופה במאה ה-19 ועל כן התחזקה השליטה של הגזע הנחות ביותר, הגזע היהודי, ומצד שני הגזע הארי נאלץ להיאבק נגדם כדי לגבור על השפעותיו של הגזע הנחות.
צ'מברלין הטיף למאבק ביהודים, שחורים, יפנים ואחרים, וניסה להוכיח כי ישו לא היה יהודי מזרח-תיכוני אלא ארי בלונדיני.
ברעיונות אלו הושפע צ'מברלין מן הסופר הגזעני הצרפתי הרוזן ארתור דה גובינו.
כמו כן, צ'מברלין היה מקורב מאוד לריכרד וגנר, שאב ממנו רעיונות ובסוף ימיו, לאחר גירושיו מאשתו הראשונה, היה נשוי לבתו אווה.
בימי חייו היו רעיונותיו של צ'מברלין פופולריים מאוד באירופה ובמיוחד בגרמניה, והוא הוזמן לחצרו של הקייזר וילהלם השני.
הקייזר היה משמיע מדי ערב בפני משפחתו ופמלייתו קטעים מתוך כתביו של צ'מברלין, וניסה להפוך אותם לחומר לימוד חובה בבתי הספר בגרמניה, אולם משרד החינוך לא פעל על פי המלצתו.
לרעיונותיו של צ'מברלין הייתה השפעה רבה על תנועות לאומניות בגרמניה, בהן התנועה הנאצית, ועל אחדים מבכיריה דוגמת אדולף היטלר ואלפרד רוזנברג.
במהלך מלחמת העולם הראשונה כתב צ'מברלין מספר עלוני תעמולה נגד ארצו, בריטניה, ולאחר מכן קיבל אזרחות גרמנית.
ב-1923 נפגש צ'מברלין עם היטלר והתבטא בפניו שתקוותו לשליטת הגזע הארי נכזבה בערוב ימיו, ורק היטלר חולל מהפכה ושוב החיה בו תקווה זו.
היטלר מצידו הודה בהשפעה הרבה של צ'מברלין על תורתו, וכינה אותו "נביא הרייך השלישי".
יוסטון רוקטס היא קבוצת כדורסל מהעיר יוסטון שבטקסס, ארצות הברית, המשחקת בליגת ה-NBA.
הקבוצה משובצת בבית הדרום-מערבי שבאזור המערב, ומארחת את משחקיה הביתיים באולם טויוטה סנטר.
הקבוצה החלה את דרכה בליגה בשנת 1967 בתור סן דייגו רוקטס, ובשנת 1971 עברה לשחק ביוסטון, בה היא פעילה עד היום.
הקבוצה זכתה באליפות ה-NBA בעונות ו-, וזכתה בסגנות בעונות ו-.
קבוצת הרוקטס הוקמה בשנת 1967 בסן דייגו על ידי רוברו ברייטברד והצטרפה לליגת ה-NBA בעונת 1967/68, כחלק מהרחבת הליגה יחד עם סיאטל סופרסוניקס.
שם הקבוצה ניתן לה כמחווה למפעל הטילים של חברת ג'נרל דיינמיקס שהיה בעיר.
ג'ק מק'מהון, מאמן סינסינטי רויאל מונה להיות מאמן הקבוצה והמנג'ר הראשון.
סגל הקבוצה נבנה משחקנים שנבחרו בדראפט ההרחבה ושחקני מכללות שנבחרו בדראפט של 1967, כאשר במקום הראשון נבחר פט ריילי.
את העונה סיימה הקבוצה עם 15 ניצחונות ו-64 הפסדים וקבעה שיא ליגה חדש בהפסדים לעונה.
בדראפט של 1968 זכתה הקבוצה בבחירה הראשונה לאחר הטלת מטבע עם קבוצת בולטימור בולטס ובחרה באלווין הייז מאוניברסיטת יוסטון.
בעונתו הראשונה הוביל הייז את הקבוצה למשחקי הפלייאוף, שם נעצרו בשלב חצי גמר המערב, לאחר שהפסידו בסדרה מול אטלנטה הוקס בשישה משחקים.
בדראפט של 1970 בחרה הקבוצה בקלווין מרפי וברודי טומג'נוביץ', ששיחקו לאורך כל הקריירה שלהם בקבוצה והופיעו מספר פעמים בנבחרת האולסטאר של הליגה.
במהלך עונות עונת 1969/70 ועונת 1970/71 לא הצליחה הקבוצה להגיע למשחקי הפלייאוף החליט ברייטברד למכור את הקבוצה.
בשנת 1971 קבוצת משקיעים מטקסס בראשות ויין דובלסטון ובאנקר בילי גולדברג רכשה את הקבוצה תמורת 5.6 מיליון דולר והעבירה את הקבוצה ליוסטון.
השם "רוקטס" נשאר עם הקבוצה מכיוון שמטה נאס"א לבקרה על טיסות מאוישות לחלל ממוקם בעיר.
לאחר המעבר ליוסטון עשתה הקבוצה שינוי גם בעמדת המאמן ומינתה לתפקיד את טקס וינטר.
וינטר טען שהייז הוא השחקן עם "היסודות הכי גרועים מבין כל השחקנים\ שאי פעם אימן, בהתייחסו לשיטה שהתבססה על משחק ההתקפה של הייז.
הפערים בין השחקן ובין המאמן הובילו לכך שבסיום עונת 1971/72 נשלח הייז בטרייד לבולטימור בולטס, אף על פי שהיה הקלע המוביל של הקבוצה במשך 4 עונות רצופות.
וינטר לא האריך ימים בקבוצה ופוטר במהלך עונת 1972/73 לאחר רצף של 10 הפסדים.
ב-1974 הרוקטס חשפו את המדים החדשים שלהם, מדים ששימשו את הקבוצה במשך 21 עונות.
בסיום העונה הסדירה הצליחה יוסטון להעפיל לשלב הפלייאוף, לראשונה מאז 1969. בסיבוב הראשון ניצחה הקבוצה את ניו יורק ניקס, שבשורותיה שיחקו וולט פרייז'ר וארל מונרו, בסדרה של 3 משחקים, אך בסיבוב השני נכנעה לבוסטון סלטיקס לאחר 5 משחקים.
הצלחת הקבוצה בעונה הסדירה והמאבקים על מיקום בפלייאוף סייעו לה לצבור פופולריות בקרב תושבי העיר, ובשלבי הפלייאוף מכרה הקבוצה את כל הכרטיסים למשחקי הבית שלה.
לקראת עונת צירפו הרוקטס את מוזס מלון מבאפלו ברייבס, בתמורה לשתי בחירות דראפט עתידיות.
בסיום העונה זכתה יוסטון לראשונה בתולדותיה בראשות הבית המרכזי במזרח עם מאזן 33–49. הקבוצה שובצה ישירות לסיבוב השני של משחקי הפלייאוף בו פגשה את וושינגטון בולטס, שבה שיחק אלווין הייז.
הרוקטס ניצחו בסדרה בשישה משחקים ועלו לגמר האזורי מול פילדלפיה 76', שניצחה בסדרה בשישה משחקים ועלתה לסדרת הגמר.
ב-9 בדצמבר 1977 במהלך משחק נגד לוס אנג'לס לייקרס פרצה קטטה בין קווין קונרט מהרוקטס וקרמיט וושינגטון מהלייקרס.
רודי טומג'נוביץ' ניגש להפריד בין השחקנים וספג בפניו אגרוף מידיו של וושינגטון.
הפגיעה גרמה לשברים בפניו של טומג'נוביץ', שנדרש לתקופת החלמה בת 5 חודשים, דבר שגרם לו להחמיץ את ההשתתפות במשחק האולסטאר.
טומג'נוביץ' אמנם חזר למגרשים, אך הנתונים הסטטיסטיים שלו במהלך העונה היו בירידה גדולה, בהשוואה לתקופה שלפני הפציעה.
ללא הקפטן הפצוע לא הצליחה הקבוצה לשחזר את הישגי העונה הקודמת וסיימה את עונת 1977/78 עם 28 ניצחונות בלבד, למרות עונה מצוינת של קלווין מרפי.
בעונת 1978/79 השתתפו מלון, מרפי וטומג'נוביץ' במשחק האולסטאר ובסיום העונה זכה מלון לראשונה בתואר ה-MVP של הליגה.
באותה עונה, ריק בארי שהגיע לקבוצה בעקבות טרייד עם גולדן סטייט ווריורס סיים את העונה עם 94.7% בקליעות מקו העונשין וקבע שיא ליגה חדש.
הרוקטס סיימו את העונה במקום השני בבית המרכזי עם מאזן 35–47, אך הפסידו בשני משחקים לאטלנטה הוקס בסיבוב הראשון של הפלייאוף.
גם את עונת 1979/89 סיימה הקבוצה במקום השני בבית במאזן 41-41, מאזן זהה לסן אנטוניו ספרס.
2 הקבוצות נפגשו בסיבוב הראשון של הפלייאוף, סדרה שהסתיימה בניצחון של הרוקטס לאחר 3 משחקים.
בסיבוב השני הפסידה הקבוצה ב (4-0) לבוסטון סלטיקס, בשורותיה שיחק הרוקי לארי בירד.
בעונת 1980/81 הצטרפה לליגה קבוצה שלישית מטקסס - דאלאס מאבריקס.
בעקבות הצטרפות הקבוצה הועברה יוסטון לשחק באזור המערב ושובצה לבית המרכזי.
הרוקטס סיימו את העונה במקום השני עם מאזן 40–42, מאזן זהה לקנזס סיטי קינגס.
במהלך העונה קבע קלווין מרפי 2 שיאים כאשר קלע 78 זריקות רצופות מקו העונשין ועבר את השיא הקודם של ריק בארי משנת 1976 שעמד על 60 קליעות.
בנוסף, הוא סיים את העונה עם 95.8% מהעונשין, בכך שבר שיא נוסף של ברי שנקבע במדי הרוקטס.
יוסטון הפתיעה רבים כאשר הגיעה עד לסדרת הגמר לאחר שגברה על לוס אנג'לס לייקרס (2-1), סן אנטוניו ספרס (4-3) וקנזס סיטי קינגס (4-1).
בגמר פגשה הקבוצה את בוסטון סלטיקס ונכנעה לה לאחר שישה משחקים.
בעונת 1981/82 הקבוצה שיפרה את מאזנה ל-36–46 ומלון זכה שוב בתואר ה-MVP, אך הקבוצה הודחה בסיבוב הראשון של פלייאוף.
בסיום העונה נאלצה הקבוצה להעביר את מלון בטרייד לפילדלפיה 76' תמורת קולדוול ג'ונס משום שלא יכלה לעמוד בתשלום שכרו.
הרוקטס סיימו את העונה במאזן 14–68, דבר שהוביל לפיטורי המאמן דל האריס והחלפתו בביל פיץ' ששיחק בעבר בבוסטון סלטיקס.
לאחר זכייה בהטלת מטבע מול אינדיאנה פייסרס זכתה הקבוצה בבחירה הראשונה בדראפט והקבוצה בחרה ברלף סמפסון מאוניברסיטת וירג'יניה.
אף על פי שהקבוצה סיימה את עונת 1983/84 במאזן 29–53 נבחר סמפסון לרוקי השנה לאחר שסיים את העונה עם ממוצע של 21 נקודות ו-11 ריבאונדים למשחק.
בדראפט של 1984 זכתה הקבוצה שוב בבחירה הראשונה ובחרה בהאקים אולאג'ואן מאוניברסיטת יוסטון.
בעונתו הראשונה בליגה הגיע אולאג'ואן למקום השני, אחרי מייקל ג'ורדן, בבחירה לרוקי השנה.
הרוקטס שיפרו את מאזן הניצחונות ב-19 לעונת העונה הקודמת וסיימו במקום השלישי במערב, אך הודחו בסיבוב הראשון של הפלייאוף על ידי יוטה ג'אז.
ב-1985/86 נבחרו אולאג'ואן וסמפסון לנבחרת האולסטאר של המערב וזכו לכינוי "מגדלי התאומים".
אחרי סוויפ על סקרמנטו קינגס בסיבוב הראשון של הפלייאוף וניצחון 2–4 בסדרה מול דנוור נאגטס בסיבוב השני פגשה יוסטון את האלופה המכהנת, לוס אנג'לס לייקרס.
הלייקרס ניצחו במשחק הראשון בסדרה, אך הרוקטס הגיבו ב-4 ניצחונות רצופים במשחקים הבאים ועלו לסדרת הגמר מול בוסטון סלטיקס, בה הפסידו שוב בשישה משחקים.
בעונת 1986/87 הגיעה הקבוצה שוב לפלייאוף ועברה לסיבוב השני לאחר ניצחון בסדרה מול פורטלנד טרייל בלייזרס ופגשה את סיאטל סופרסוניקס.
המשחק השישי בסדרה נגרר להארכה כפולה, אף על פי שאלג'ואן קלע 49 נקודות והוריד 25 ריבאונדים, הרוקטס הפסידו במשחק ואת הסדרה כולה.
בתחילת עונת 1987/88 נשלח רלף סמפסון בטרייד לגולדן סטייט ווריורס.
סמפסון עצמו שמע על הטרייד רק כאשר חזר ממשחק חוץ בשיקגו.
בכך הגיע לסיומו עידן "מגדל התאומים".
במהלך חמש העונות הבאות לא הצליחה הקבוצה לעבור את השלב הראשון בפלייאוף.
ב-1988/89 הוחלף פיץ' בדון צ'ייני, גם הוא שחקן עבר של הסלטיקס.
1990/91 הייתה העונה הטובה יותר עבור צ'ייני, שזכה בתואר "מאמן השנה", לאחר שהביא את הקבוצה למאזן 30–52, למרות היעדרותו של אולאג'ואן מ-25 משחקים עקב פציעה.
במחצית העונה הבאה עמד מאזן הקבוצה על 26-26 וצ'ייני פוטר ובמקומו מונה רודי טומג'נוביץ', שחקן העבר של הקבוצה ועוזר המאמן באותה עת.
הרוקטס לא הגיעו לפלייאוף באותה עונה, אך בעונת 1992/93 הקבוצה שיפרה את מאזנה ב-13 נצחנות כשהשיגה 55 ניצחונות וחזרה לפלייאוף.
הרוקטס הגיעו לחצי הגמר האזורי, אך הפסידו בסדרה לסיאטל סופרסוניקס לאחר 7 משחקים.
ב-30 ביולי 1993 רכש לסלי אלכסנדר את הקבוצה תמורת 85 מיליון דולר.
בפתיחת העונה השנייה של טומג'נוביץ' כמאמן ראשי השוותה הקבוצה את שיא הליגה כאשר השיגה 15 ניצחונות רצופים וקבעה שיא מועדון כשסיימה את העונה עם 58 ניצחונות.
בסיום העונה נבחר האקים אולאג'ואן ל-MVP וגם לשחקן ההגנה של העונה.
בסיבוב השני של הפלייאוף הצליחה הקבוצה לחזור מפיגור של 2 משחקים מול פיניקס סאנס ולהמשיך עד הגמר.
גם בגמר נקלעה הקבוצה לפיגור 2–3 מול ניו יורק ניקס, אך הקבוצה ניצחה בשני המשחקים האחרונים וזכתה בתואר האליפות הראשון שלה.
אולאג'ואן נבחר ל-MVP של סדרת הגמר, כאשר קלע 27 נקודות והוריד 9 ריבאונדים בממוצע למשחק.
המאבק להגנה על התואר לא היה פשוט - בעונת 1994/95 מצאה את עצמה הקבוצה נאבקת קשות וסיימה את העונה הרגילה עם 47 ניצחונות בלבד, 11 ניצחונות פחות מהעונה הקודמת.
במהלך העונה הצטרף לקבוצה קלייד דרקסלר שעבר בטרייד תמורת אוטיס ת'ורפ.
הקבוצה סיימה את העונה במקום השישי במערב, אך הצליחה לנצח בסיבוב הראשון את יוטה ג'אז שסיימה במקום השלישי.
בסיבוב השני נקלעה יוסטון לפיגור 1–3 בסדרה מול פיניקס סאנס, אך הצליחה לנצח בשלושת המשחקים האחרונים.
בגמר המערב גברה הקבוצה על סן אנטוניו ספרס בשישה משחקים ופגשה בגמר את אורלנדו מג'יק, בהובלת שאקיל אוניל.
יוסטון ניצחה בסדרה בסוויפ של 4 משחקים וזכתה בתואר אליפות שני ברציפות.
הרוקטס ניצחו 48 משחקים בעונת 1995/96 במהלכה הפך אולאג'ואן למלך החסימות של הליגה בכל הזמנים.
הם ניצחו את לוס אנג'לס לייקרס בסיבוב הראשון של הפלייאוף, אך הפסידו בסוויפ לסיאטל סופרסוניקס.
באוגוסט 1996 החתימה הקבוצה את צ'ארלס בארקלי תמורת 4 שחקנים שנשלחו לפיניקס סאנס, ביניהם סם קאסל ורוברט הורי.
"שלושת הגדולים" - אולאג'ואן, דרקסלר ובארקלי הובילו את הקבוצה ל-52 ניצחונות והגעה עד לגמר המערב, בו הפסידו ליוטה ג'אז בשישה משחקים.
עונת 1997/98 לוותה במספר פציעות של שחקנים והקבוצה סיימה את העונה הסדירה במקום השמיני במערב במאזן 41-41. בסיבוב הראשון של הפלייאוף פגשה הקבוצה שוב את יוטה ג'אז שניצחה בסדרה 2–3. בסיום העונה הודיע קלייד דרקסלר על פרישה והרוקטס הביאו במקומו את סקוטי פיפן.
עונת 1998/99, הייתה עונה מקוצרת עקב שביתת שחקנים והרוקטס סיימו אותה במאזן 19–31, אך הפסידו ללייקרס בסבוב הראשון של הפלייאוף.
לאחר דראפט 1999 ביצעה יוסטון טרייד עם ונקובר גריזליס שהעבירה לרוקטס את סטיב פרנסיס, הבחירה השנייה בדראפט, תמורת 4 שחקנים ובחירת סיבוב ראשון עתידית.
הקבוצה העבירה את פיפן לפורטלנד ואילו בארקלי סבל מפציעות שסיימו עבורו את הקריירה.
הקבוצה המתחדשת השיגה רק 34 ניצחונות במהלך העונה והחמיצה את הפלייאוף, בפעם השנייה בלבד ב-15 עונות.
בעונת 2000/01 הקבוצה שיפרה את מאזנה והשיגה 45 ניצחונות, אך באותה עונה 7 קבוצות במערב השיגו לפחות 50 ניצחונות והקבוצה הייתה רחוקה 2 משחקים מהגעה לפלייאוף.
בסיום העונה הודיע אולאג'ואן בן ה-38 על רצונו לעבור לקבוצה אחרת.
הרוקטס ניסו לשכנע את הסנטר להישאר, אך לבסוף הוא הועבר לטורונטו ראפטורס.
בלעדיו סיימה הקבוצה את העונה עם 28 ניצחונות בלבד.
בדראפט 2002 קיבלה יוסטון את הבחירה הראשונה ובחרה בסנטר הסיני יאו מינג.
בעונתו הראשונה בליגה הקבוצה אמנם שיפרה את מאזן הניצחונות ב-15, אך החמיצה את הפלייאוף במשחק אחד.
בעונת 2003/04 עברה הקבוצה לשחק באולמה החדש -הטויוטה סנטר והציגה עיצוב חדש ללוגו ולמדים.
לפני פתיחת העונה הודיע רודי טומג'נוביץ' על פרישה מאימון הקבוצה, לאחר שאובחן כחולה בסרטן הדם.
טומג'נוביץ' הוחלף על ידי סטן ואן גנדי.
הרוקטס סיימו את העונה במאזן 37–45 והגיעו לפלייאוף לראשונה מאז 1999, אך הפסדיו את הסיבוב הראשון ללוס אנג'לס לייקרס.
ביוני 2004 ביצעה הקבוצה טרייד גדול במסגרתו הגיע טרייסי מקגריידי מאורלנדו מג'יק, יחד עם שני שחקנים נוספים תמורת מעבר של סטיב פרנסיס וקטינו מובלי למג'יק.
בעונת 2004/05 מקגריידי ומינג הובילו את הקבוצה למאזן של 51 ניצחונות, המאזן הטוב מזה 10 עונות, אך הפסידו בסיבוב הראשון של הפלייאוף לדאלאס מאבריקס בשבעה משחקים.
העונה הבאה עמדה בסימן של פציעות, כאשר מינג ומקגריידי הפסידו ביחד 70 משחקים במהלך העונה.
הקבוצה ניצחה רק ב-34 משחקים והחמיצה את הפלייאוף.
בעונת 2006/07 שיפרה הקבוצה את מאזן הניצחונות ב-18 והגיעה ל-52 ניצחונות, אך הפסידה בסיבוב הראשון של הפלייאוף ליוטה ג'אז לאחר 7 משחקים.
בעקבות ההפסד פיטרה הקבוצה את המאמן ואן-גנדי שהוחלף על ידי ריק אדלמן.
בעונתו הראשונה כמאמן הצליחה הקבוצה להשיג רצף של 22 ניצחונות, הרצף השני באורכו בתולדות הליגה וזאת למרות פציעה של מינג, שסיימה עבורו את העונה בשלב מוקדם.
הקבוצה הגיעה לפלייאוף, אך שוב הודחה על ידי הג'אז בסיבוב הראשון.
לקראת עונת 2008/09 החתימה הקבוצה את רון ארטסט ששיחק בסקרמנטו קינגס.
מקגריידי החמיץ את רוב העונה בשל פציעה, אך יוסטון הצליחה לסיים במקום החמישי במערב.
בסיבוב הראשון של הפלייאוף הצליחה הקבוצה לנצח את פורטלנד טרייל בלייזרס בשישה משחקים ולעבור לסיבוב השני, לראשונה מאז שנת 1997. בסיבוב השני הפסידה הקבוצה ללוס אנג'לס לייקרס לאחר 7 משחקים.
במהלך המשחק השלישי בסדרה נפצע מינג בכף רגלו, פציעה שגרמה לו להחמיץ את כל עונת 2009/10.
בסיום העונה עזב ארטסט ללייקרס ובמקומו החתימה הקבוצה את טרבור אריזה.
בפברואר 2010 עזב גם מקגריידי את הקבוצה, במסגרת עסקה משולשת ששלחה אותו לניו יורק ניקס והעבירה במקומו את קווין מרטין וג'ורדן היל מסקרמנטו.
בסיום העונה נבחר ארון ברוקס, שחקן הקבוצה, לשחקן המשתפר של העונה, אך הקבוצה לא הצליחה להעפיל למשחקי הפלייאוף.
יאו מינג חזר לשחק בתחילת עונת 2010/11, אך נפצע במהלך המשחק החמישי של העונה, פציעה שהשביתה אותו לאורך העונה כולה והובילה אותו להודיע על פרישה בסיומה של העונה.
ללא מינג הפצוע הצליחה הקבוצה לנצח 43 משחקים ושוב לא העפילה לפלייאוף.
בסיום העונה,עם סיום החוזה של ריק אדלמן החליטו הצדדים על סיום עבודתו בקבוצה ובמקומו מונה קווין מקהייל למאמן.
בקיץ שלפני עונת 2011/12 לווה בשינויים משמעותיים בסגל הקבוצה.
בדראפט בחרה הקבוצה בשלושה שחקנים בסיבוב הראשון - ג'רמי לאמב, רויס וייט וטרנס ג'ונס.
הרוקטס ביצוע טרייד מפתיע עם אוקלהומה סיטי ת'אנדר במסגרתו הועברו ג'יימס הארדן, הזוכה בתואר "השחקן השישי של העונה" ושלושה שחקנים נוספים לרוקטס תמורת קווין מרטין, ג'רמי לאמב, 2 בחירות סיבוב ראשון ובחירת סיבוב שני עתידית.
בנוסף, צורפו לקבוצה ג'רמי לין, עומר אשיק ודונטאס מוטיאיונאס שנבחר בדראפט של השנה הקודמת.
הארדן, שהפך משחקן שישי לקלע הפותח קלע 25.9 נקודות בממוצע לאורך כל העונה ואף נבחר לקבוצת האולסטאר שהתקיים בעיר באותה שנה.
הסגנון ההתקפי שהוביל מקהייל הכתיב קצב משחק שכלל ריצה מהירה, התקפות מעבר וקליעות לשלוש נקודות ויוסטון הפכה לאחת הקבוצות המובילות בליגה בקליעת נקודות למשחק.
בסיבוב הראשון של הפלייאוף פגש הארדן את קבוצתו לשעבר, שניצחה בסדרה בשישה משחקים.
במטרה להתחזק לקראת העונה הבאה החתימה יוסטון את דווייט הווארד שבוע וחצי לאחר מכן חתם בקבוצה גם הסמול פורוורד הישראלי עומרי כספי.
למרות הניסיונות, גם בעונת 2013/14 לא הצליחה הקבוצה לעבור את הסיבוב הראשון של הפלייאוף, כשהיא מפסידה לפורטלנד טרייל בלייזרס.
לקראת עונת 2014/15 נעשו שוב שינויים גדולים בסגל הקבוצה.
ג'רמי לין נשלח ללוס אנג'לס לייקרס ועומר אשיק ועומרי כספי לניו אורלינס פליקנס וצ'נדלר פארסונס עזב לדאלאס מאבריקס.
טרבור אריזה, ששיחק בקבוצה בעבר, שב לקדנציה שנייה.
בדצמבר התחזקה העונה בקורי ברואר ממינסוטה ובג'וש סמית' מדטרויט.
במהלך העונה הצטיין הארדן ואף קלע 50 נקודות מול דנוור ו-51 נקודות מול סקרמנטו, הראשון בתולדות המועדון שקולע 50 נקודות פעמיים בעונה אחת.
הארדן היה מועמד לזכייה בתואר ה-MVP, אך הסתפק במקום השני.
הקבוצה סיימה את העונה בראשות הבית הדרום-מערבי, זכייה ראשונה בראשות הבית מאז עונת האליפות ב-1994. בסיבוב הראשון של הפלייאוף גברה על המאבריקס 1–4, בסיבוב השני נקלעה לפיגור 1–3 מול לוס אנג'לס קליפרס, אך הצליחה לנצח בשלושה משחקים רצופים ועלתה לגמר האזורי.
בגמר פגשה הקבוצה את גולדן סטייט ווריורס, שניצחה בסדרה ב-5 משחקים ואף זכתה באליפות.
פתיחת עונת 2015/16 התאפיינה בחוסר יציבות ולאחר שהקבוצה ניצחה רק ב-4 מ-11 משחקיה הראשונים פוטר המאמן קווין מקהייל.
בסופו של דבר סיימה הקבוצה במקום ה-8 במערב עם מאזן 41-41 ועלתה לפלייאוף לשחק נגד גולדן סטייט ווריורס.
הקבוצה הפסידה בסיבוב הפלייאוף הראשון בתוצאה 1–4 והודחה.
במהלך הפגרה של שנת 2016 מונה מייק ד'אנטוני למאמנה החדש של הקבוצה, ודווייט הווארד עזב אותה.
בניסיון להתאים את שחקניה לסגנון המשחק של הארדן ושל ד'אנטוני החתימה הקבוצה את ראיין אנדרסון ואת אריק גורדון, שני שחקנים בעלי התאמה לסגנון המשחק ההתקפי המהיר ומלא השלשות של יוסטון.
במהלך העונה המשיך הארדן להציג את היכולת הגבוה שאפיינה אותו בעונות הקודמות, והוא הוביל את הליגה באסיסטים, עם 11.2 למשחק.
הוא היה בין המועמדים לזכייה בתואר ה-MVP, אך בתואר זכה לבסוף חברו לקבוצה לשעבר, ראסל וסטברוק.
בפלייאוף ניצחה הקבוצה את אוקלהומה בחמישה משחקים, אך הפסידה לסן אנטוניו ספרס בסיבוב השני.
ב-5 בפברואר 2017 הודיע הבעלים של הקבוצה לסלי אלכסנדר כי הוא מוכר את המועדון לאיש העסקים טילמן פרטיטה.
פרטיטה רכש את המועדון ב-2.2 מיליארד דולר, הסכום הגבוה עד אז שנמכרה מועדון כדורסל.
ב-28 ביוני 2017 הועבר כריס פול, רכזה הכוכב של לוס אנג'לס קליפרס, בטרייד לקבוצה, תמורת סם דקר, פטריק בוורלי, לו ויליאמס, דיאנדרה ליגינס, דארון היליארד, קייל וילצ'ר, מונטרז הארל ובחירות דראפט.
בעונת סיימה הקבוצה במקום הראשון בליגה עם מאזן 65–17, המאזן הטוב ביותר בתולדות המועדון.
בסיום העונה הסדירה זכה כוכב הקבוצה, ג'יימס הארדן, בתואר ה-MVP של העונה הסדירה ב-NBA.
בפלייאוף היא גברה על מינסוטה טימברוולבס ועל יוטה ג'אז, עם ניצחון 4–1 על כל אחת מהן.
בגמר המערב התמודדו הרוקטס מול גולדן סטייט ווריורס החזקה; היא הצליחה להוביל 3–2 בסדרה, אך בסוף המשחק החמישי נפצע כוכבה כריס פול ויוסטון הפסידה בסדרה בתוצאה 3–4. בעונת 2018/2019,
בקיץ 2018, חתם בקבוצה שחקן האוקלהומה סיטי ת'אנדר כרמלו אנתוני, במטרה לחזק את הסגל וליצור טריו חזק שיוביל את הרוקטס.
בפועל, כרמו אנתוני הציג יכולת חזקה, ואי השילוב של הארדן יחד עם כריס פול, הוביל לעוד עונה לא מוצלחת, שגם בה לא הצליחו לזכות באליפות והודחו בחצי גמר המערב לאחר שהפסידו 4 - 2 בסדרה לגולדן סטייט ווריורס.
ג'יי טאקר בעמדת הסנטר, על אף גובהו הנמוך יחסית לסנטר.
סגנון זה הוביל את יוסטון למקום ה-4 במערב, ולאחר ציפיות רבות מהקבוצה, הם הודחו בחצי גמר המערב לאחר שפגשו את הלוס אנג'לס לייקרס.
לאחר עונה אחת עם ווסטברוק ולקראת עונת 2020/2021, החליט הג'נרל מנג'ר החדש של יוסטון, רפאל סטון, לשלוח את ווסטברוק בטרייד לוושינגטון וויזארדס, בתמורה לג'ון וול ובחירת סיבוב ראשון בדראפט, בדצמבר 2020.
בינואר 2021 הארדן, שהיווה את הפנים של המועדון למשך כעשור, הועבר אף הוא בטרייד, לברוקלין נטס - שבנתה "סופר טים" כשלצד הארדן משחקים גם קווין דוראנט וקיירי אירווינג.
יוסטון העבירה בטרייד גם בחירת סיבוב שני 2023 לפייסרס.
נקודות: 61, ג'יימס הארדן מול ניו יורק ניקס (2019) ומול סן אנטוניו ספרס (2019).
ריבאונדים: 35, אלווין הייז מול ניו יורק ניקס, 19 בינואר 1971.
חטיפות: 10, קלייד דרקסלר מול סקרמנטו קינגס, 1 בנובמבר 1996.
חסימות: 13, רלף סמפסון מול שיקגו בולס, 19 בדצמבר 1983.
פלוויוס פטרוס סאבטיוס איוסטיניאנוס , הידוע יותר בתור יוסטיניאנוס הראשון ויוסטיניאנוס הגדול (11 במאי 483 – 14 בנובמבר 565), היה קיסר האימפריה הביזנטית החל מ-1 באוגוסט 527 ועד מותו.
הוא היה אחד השליטים החשובים של האימפריה הביזנטית וידוע בעיקר בזכות הקורפוס יוריס קיוויליס, רפורמה שערך בקוד החוקים הביזנטי ובזכות ההתפשטות הביזנטית שהגיעה לשיאה תחת שלטונו אשר נמשך 38 שנים.
האיה סופיה המודרנית בקונסטנטינופול נבנתה בהוראתו של יוסטיניאנוס ולאורך שלטונו הוא פעל בניסיון לא מוצלח לגשר את פילוג הכנסייה הנוצרית.
תקופת שלטונו של יוסטיאנוס ניכרת היטב גם בירושלים ששני השרידים הבולטים המאפיינים אותה הם הקארדו הביזנטי וכנסיית הניאה.
לאורך שלטונו שלח יוסטיניאנוס הראשון את גנרל צבאו, בליסאריוס, לסדרת מסעות כיבושים שמטרתם הייתה השבת השטחים שנשלטו בעבר בידי האימפריה הרומית המערבית לידי שליטת הביזנטים.
במהלך מסעות אלו נכבשו חופי צפון אפריקה, דרום-מזרח חצי האי האיברי וחצי האי האפניני.
הוא נמנה עם קדושי הכנסייה האורתודוקסית ויומו הוא 14 בנובמבר.
יוסטיניאנוס נחשב לאחד מגדולי הקיסרים של האימפריה הרומית המזרחית, לצד קונסטנטינוס הגדול ובסיליוס השני בולגרוקטונוס.
יוסטיניאנוס נולד בכפר בשם טאורסינה (במקדוניה הצפונית של ימינו) באיליריה לסבטיוס ולויגלטייה, שהייתה אחותו של המצביא הידוע בשם יוסטיניוס הראשון, אשר עלה משורות הצבא והצליח, ברבות השנים, להפוך לקיסר.
דודו אימץ אותו ודאג לחינוכו ולימים הם עברו לבירת האימפריה, קונסטנטינופול.
יוסטיניאנוס סיים את מסלול הלימודים הרגיל, שכלל בעיקר משפט ופילוסופיה לצד אימונים גופניים.
יוסטיניוס מצידו עלה בדרגות הצבא וכאשר החל משבר ירושה עקב מותו של הקיסר אנסטסיוס הראשון הוא עלה לשלטון והפך לקיסר הביזנטי הראשון מהשושלת היוסטיניאנית.
משתפס דודו את השלטון בשנת 518, נפתחו הזדמנויות רבות בפני הצעיר השאפתן.
בשנת 521 התמנה יוסטיניאנוס למשרת הקונסול ולאחר מכן מונה למפקד הכוחות המזוינים של האימפריה במזרח.
הוא שימש כעוצר בפועל זמן רב לפני שיוסטיניוס חלק עמו את השלטון באפריל 527. בשנת 523 נישא יוסטיניאנוס לתאודורה, שחקנית תיאטרון לשעבר.
באותה תקופה שחקני תיאטרון היו נתונים ללעג בציבור ושחקניות רבות אף עסקו בזנות.
טרם תקופתו של יוסטיניאנוס נחשבו נישואים בין מעמדות לדבר לא ראוי, אולם היות שיוסטיניוס העביר חוק המאפשר לזוגות אוהבים ממעמדות שונים להינשא, התאפשרו הנישואים.
תאודורה כיהנה כקיסרית עם בעלה והייתה רבת השפעה על הנעשה באימפריה.
משנפטר יוסטיניוס ארבעה חודשים מאוחר יותר, הפך יוסטיניאנוס לשליט יחיד על האימפריה רחבת הידיים.
שלטונו הותיר את חותמו בתולדות העולם, ומהווה תקופה ייחודית בהיסטוריה של האימפריה הביזנטית והכנסייה האורתודוקסית.
הוא היה הקיסר האחרון שניסה לשקם את האימפריה הרומית וזאת בעיקר ב-4 מישורים: כיבושים, חיזוק מעמדה של הדת הנוצרית האורתודוקסית, תשתיות בנייה נרחבות וחידוש קוד החוקים הלאומי.
באלף השנים שקדמו ליוסטיניאנוס נוספו חוקים והורדו חוקים לפי מערכת המשפט הרומאית, שהשפיעה על הרפובליקה הרומית, האימפריה הרומית והאימפריה הביזנטית.
עקב אי סדירות ברישום חוקים אלו, מחסור בקוד חוקים לאומי מוסדר ושחיתות מרובה בדרג המשפטי, יעילותה של המערכת המשפטית הצטמק והנושא הוזנח על ידי רוב הקיסרים שקדמו ליוסטיניאנוס.
על כן גייס יוסטיניאנוס את המשפטן הפגאני טריבוניאנוס לחצר המלוכה שלו.
בתוך 14 חודשי עבודה הצליח טריבוניאנוס להסדיר קוד חוקים לאומי שהופץ תחת הכותרת קורפוס יוריס קיוויליס; "גוף החקיקה האזרחית".
בתמיכתו של יוסטיניאנוס כל מערכות המשפט האחרות ורישומי החוקים האחרים הוצאו מן החוק, במטרה ליצור מערכת משפטית אחידה.
במשך זמן רב הייתה האימפריה הרומית, המערבית והמזרחית כאחת, בבעיה באיסוף המיסים, שהוזנח גם הוא על ידי רוב השליטים הקודמים.
במהלך המאה ה-4, רוב האצולה הרומאית ובני המעמד הגבוהה הפסיקו לשלם מיסים.
לטיפול בבעיית המיסים נעזר יוסטיניאנוס בפוליטיקאי יוחנן הקפאדוני.
יוחנן יצא במדיניות שהעבירה את המס האזורי מידיהם של פקידים אזוריים לממשל המרכזי, ואף ביצע טיהור נגד השחיתות בתוך הדרג הפוליטי.
מלבד זאת, יוחנן פעל באכזריות נגד האצולה וכאשר התגלו בני אצולה שלא שילמו מיסים הם סבלו עינויים פומביים בהוראותיו של יוחנן, ונועדו ראשית כל להרתיע את מעמד האצולה.
שלטונו הבלעדי של יוסטיניאנוס התאפיין במאמצים עמוקים לחזק את האימפריה ולהשיב את האומה לתפארתה הקדומה.
לשם כך יוסטיניאנוס וידא כי המעגל הקרוב אליו יהיה נאמן לשלטונו ומינה יועצים, מנהלים וביורוקרטים שלא בהכרח היו במקורם ממעמד האצולה.
עובדת מוצאו הצנוע של יוסטיניאנוס, לצד בחירתם של חברי חצר המלוכה שלא היו מהמעמד הגבוהה, תרמו למתיחות מתמשכת אל מול האצולה הביזנטית.
מצב זה הוחמר על ידי גישתו הסמכותית של יוסטיניאנוס לממשל.
הצהרתו כי צוואת הקיסר היא שווה בערכה לחוק משפטי ערערה עוד יותר את סמכותו של הסנאט, כמו גם את הפלגים בתוכו.
במסגרת חיי התרבות הביזנטים הייתה השפעה רבה למשחקי מרוצי מרכבות.
מאחורי הקבוצות של הכרכרות היו ארגונים שניהלו כספים, ביצעו תעמולה לקראת משחקים, ומאחורי הקלעים ניהלו גם הונאות כספים וארגנו קשרים פוליטיים שהביאו להשפעתם בקביעת חוקים בממשל הביזנטי.
ארגונים אלו נכנסו לקטטה שהביאה למותם של מספר תושבים והוכיחה לממשל הביזנטי את האלימות שבה הם משתמשים.
במטרה לסיים מצב זה ואת השפעת הארגונים הללו על החברה הביזנטית נתפסו ונאסרו חלק ממנהיגי הארגונים וגורלם נקבע להיות הוצאה להורג בתלייה פומבית.
מתוך שבעה מהאזוקים, שניים מהם ברחו בעזרתם של כמרים מקומיים.
הדבר גרר אחריו תסיסה אזרחית ובתחילת ינואר 532 החל מרד עממי נגד הקיסר יוסטיניאנוס על פעילותו נגד הארגונים שפעלו בחסות קבוצות מרוצי המרכבות.
למרד עממי זה ניתן הכינוי מרידת ניקה, משמע "מרידת הניצחון", על שם זעקות המורדים שהיו זעקות הניצחון במהלך מרוצי המרכבות.
המרידה נמשכה יותר מחודש והדפה את מוצב הצבא הקיסרי בבירה.
המרידה הביאה לאלימות ופרעות וחצי מהעיר הועלתה באש.
יוסטיניאנוס נעזר ביועצו נרסס, סריס ממוצא ארמני בחצר הקיסרית, במטרה להסיט את המרד למאבק בין קבוצות המרוצים, הכחולים והירוקים, שעד אז פעלו יחדיו נגד ממשל יוסטיניאנוס.
המורדים כשלו להכתיר את אחיינו של הקיסר המנוח אנסטסיוס, ועם הגעת כוחות הצבא הביזנטי תחת פיקודו של הגנרל בליסאריוס אל תוך הבירה, המרד נכשל.
חלק נרחב מהמאבק נגד המרד וההכנות למיגורו בוצע בידי הקיסרית תאודורה, רעייתו של יוסטיניאנוס, מה שהביא להאדרת שמה ויוקרתה.
יוסטיניאנוס תכנן זה זמן רב להשיב לשליטה הביזנטית את השטחים שנשלטו בעבר על ידי האימפריה הרומית המערבית קודם נפילתה.
בעוד הוא העביר רבים מכוחותיו למאבקי הכיבוש, לא יכול היה לרכז את כל כוחותיו מכיוון שהיה צורך להגן בצורה הדוקה על הגבול המזרחי של האימפריה הביזנטית עם האימפריה הסאסאנית.
הוונדלים שלטו בצפון אפריקה וריכזו את כוחם בקרתגו מאז כבשו את השטחים בצפון אפריקה מידי האימפריה הרומית המערבית בשנת 439 לספירה, ולאחר מכן הפיצו את השפעתם על חופי צפון אפריקה כולל טריפוליטניה וכבשו את קורסיקה, סרדיניה והאיים הבלאריים.
בשנת 533 לספירה יוסטיניאנוס פתח במאמץ לכבוש מחדש את צפון אפריקה שמטרתו לתבוע אזורים אלה עבור האימפריה הביזנטית שהייתה היורשת החוקית של רומא.
מסע כיבוש זה החל בהנהגתו של הגנרל הביזנטי בליסאריוס באביב 533 לספירה עם תחילתו של מרד עממי נגד הוונדלים בטריפוליטניה, שנתמך בידי הצבא הביזנטי.
זמן קצר לאחר מכן הוביל הגנרל בליסאריוס את החיילים שברשותו לחופי צפון אפריקה דרך הים האגאי.
תחילה עצרו הכוחות בסיציליה ובהמשך חנו באפריקה.
סדרת קרבות החלה בעקבות הגעתם, ובחורף 534 לספירה נכנע מלך הוונדלים גלימר והשאיר את צפון אפריקה בידי השלטון הביזנטי לאחר כמעט מאה שנים של שלטון ונדלי.
הגותים שלטו באיטליה ובסיציליה מאז שנת 476 לספירה, כאשר הקיסר הרומי האחרון במערב, רומולוס אוגוסטולוס, הודח.
מלך איטליה הגותי, אודואקר, הודח בעצמו זמן קצר מאוחר יותר על ידי האוסטרוגותים אשר תחת ההנהגה של תיאודריך הגדול הכירו בסמכותו של הקיסר בקונסטנטינופול, אך אף על פי כן, המשטר האוסטרוגותי החל ליזום מדיניות בלתי תלויה בהשפעה הביזנטית עליה.
האצולה הרומית של איטליה נותרה בעמדת מותרות גם לאחר הכיבוש הגותי, אך סכסוך וחוסר הסכמה התגלעו בשנת 524 לספירה עם הוצאתו להורג של הפוליטיקאי הרומאי האיטלקי המוביל בוטיוס.
בהקשר זה של חוסר שביעות רצון במשטר הגותי, יוסטיניאנוס פעל לכבוש מחדש את איטליה וסיציליה.
הכיבוש המהיר של אפריקה עודד את הקיסר, והוא שלח את בליסאריוס עם כוח קטן לתקוף את סיציליה, שנפלה במהירות לרומאים בשנת 535 לספירה.
בשנת 540 לספירה, לאחר סדרת ניצחונות ותבוסות נגד הגותים ובעלי בריתם באיטליה כמו גם בדלמטיה, איטליה הובטחה לביזנטים והעיר רומא עצמה נכבשה.
כיבושה של רומא האדיר את סמכותו והשפעתו של הקיסר יוסטיניאנוס והעניק לקיסרות הביזנטית סמכות רחבה על מוסד האפיפיורות.
כיבוש דרומה ומרכזה של איטליה לא סימן את סוף המלחמה האוסטרוגותית.
אף על פי שחלק גדול מאיטליה היה בשליטה ביזנטית, הצפון ואזור הרי האלפים נותרו תחת השפעת הממשל האוסטרוגותי.
אף שהובס קשות, שארית הצבא האוסטרוגותי הוסדר מחדש תחת הנהגתו של טוטילה.
בסתיו 541 הוא הוכרז כמלך האוסטרוגותים, זמן קצר לאחר שהוביל לכיבוש מחדש של מרכז איטליה.
אף על פי שעמד בראשו של כוח קטן יחסית.
בערך באותה תקופה נפתחו פעולות איבה חדשות בין יוסטיניאנוס לאימפריה הסאסאנית, מה שאומר שהיה על הביזנטים לפצל משאבים בין מזרח למערב.
האימפריה הסאסאנית חוזקה תחת הנהגתם של קבאד הראשון וח'וסרו הראשון והצליחו להביס את קיסרות אקסום הפרו-ביזנטית ולכבוש את אזור תימן בחצי האי ערב.
הכוחות הסאסאנים הפתיעו את הביזנטים שלא ציפו לחזית מלחמה נוספת והצליחו להגיע עד לחופי הים התיכון אך כשלו בניסיון התקדמות לעבר ירושלים הביזנטית.
עם התפרצותה של מגפת דבר לנוכח המאבק הביזנטי-סאסאני טוטילה יכול היה לבלום את מתקפות הנגד הביזנטיות וכבש את נאפולי לאחר מצור בשנת 543. רומא עצמה החליפה ידיים שלוש פעמים ברצף, ובסופו של דבר, בשנת 549, נפלה לידי טוטילה.
בליסאריוס ניסה להביס את טוטילה בכמה הזדמנויות לפני כן, אך כוחותיו נפגעו מחוסר אספקה ותמיכה מצד יוסטיניאנוס.
מסע כיבוש חדש נערך על ידי אחיינו של יוסטיניאנוס, יוסטיניוס, אך הוא נפטר בשנת 551, והוחלף על ידי הסריס נרסס.
בשנת 553 הביס נרסס את טוטילה ואיטליה שבה לידי השלטון הביזנטי.
עוד בשנות השלושים של המאה ה-6 החלה התפרצות של מגפת דבר קטלנית, מקורה מוערך בנהר הנילוס.
המגפה התפשטה ברחבי האימפריה הביזנטית והאימפריה הסאסאנית וכאמור השפיעה על הליך המלחמה בין שתי המעצמות.
גם יוסטיניאנוס הראשון וגם ח'וסרו הראשון, שליט האימפריה הסאסאנית, נדבקו במגפה, מה שהוביל לכינוי המגפה בשם "המגפה היוסטיניאנית".
לאורך תקופת החולי של יוסטיניאנוס השליטה בפועל על האימפריה הביזנטית עברה לידי תאודורה.
יוסטיניאנוס נפגע קשות מהמחלה והעובדה ששרד בסופו של דבר הייתה בגדר נס לפי חצר המלוכה.
מאז נפילתה של האימפריה הרומית המערבית היה חצי האי האיברי מחולק בין ממלכות שונות שנאבקו לסמכות והשפעה, הגדולה שבהם הייתה הממלכה הוויזיגותית, ששלטה גם בחבל אקיטן בגאליה (צרפת המודרנית).
עוד בשנת 534 השתלט מוצב ביזנטי על סאוטה וממנה כבש את צפון מאוריטניה.
עקב משבר ירושה וסדרת מרידות נחלשה הסמכות הוויזיגותית בחצי האי האיברי, מה שאפשר לכוחות הביזנטים להתחיל ולכבוש שטחים, תחילה באיים הבלאריים לחופי חצי האי ומאוחר יותר החלו בפלישה לתוך היבשת עצמה.
תחילה נכבשה רצועת חוף בדרום-מערב חצי האי ועם סיום המלחמה באיטליה הגיעה משלחת צבאית ביזנטית שנייה בשנת 554 שהביאה לכיבוש נרחב של שטחים בחצי האי.
גבולות הכיבוש הביזנטי הוסדרו בשנות השישים של המאה ה-6, לאחר ניסיון מתקפת נגד כושלת מצדם של הוויזיגותים.
בנקודה זאת הקים הממשל הביזנטי את מחוז ספניה "פרובינציית ספרד", מתוך השטחים שנכבשו.